text: পশ্চিমবঙ্গ উচ্চমাধ্যমিক শিক্ষা সংসদ পশ্চিমবঙ্গ সরকার পরিচালিত স্বশাসিত দ্বাদশ শ্রেণী (উচ্চমাধ্যমিক বা প্রাক-বিশ্ববিদ্যালয় স্তরীয়) পরীক্ষা নিয়ামক কর্তৃপক্ষ। পশ্চিমবঙ্গে দ্বাদশ শ্রেণীর পরীক্ষাকে উচ্চমাধ্যমিক পরীক্ষা বলা হয়। পশ্চিমবঙ্গ ও পশ্চিমবঙ্গের বাইরে ভারতে যে সকল রাজ্যে এই সংস্থা অনুমোদিত বিদ্যালয় রয়েছে সেখানে এই সংস্থা বার্ষিক উচ্চমাধ্যমিক পরীক্ষার আয়োজন করে থাকে। উল্লেখ্য, উচ্চমাধ্যমিক পরীক্ষা ১৯৬০-এর দশক পর্যন্ত কলকাতা বিশ্ববিদ্যালয় কর্তৃক গৃহীত হত। পরে এই পরীক্ষা আয়োজনের দায়িত্ব সংসদের হাতে অর্পিত হয়।
  
  পশ্চিমবঙ্গ উচ্চমাধ্যমিক শিক্ষা সংসদের প্রধান কার্যালয় কলকাতার নিকটস্থ বিধাননগরে অবস্থিত।
  
  বহিঃসংযোগ 
   প্রাতিষ্ঠানিক ওয়েবসাইট
  
  বিষয়শ্রেণী:পশ্চিমবঙ্গের শিক্ষাব্যবস্থা
  বিষয়শ্রেণী:কলকাতার শিক্ষাব্যবস্থা
title: পশ্চিমবঙ্গ উচ্চমাধ্যমিক শিক্ষা সংসদ